Վլադիմիր Մունտյան

**Վլադիմիր Ֆեոդորովիչ Մունտյան** (, ), խորհրդային և ուկրաինացի ֆուտբոլիստ, կիսապաշտպան, դրիբլինգ, հանդես է եկել ԽՍՀՄ հավաքականի և Կիևի «Դինամոյի» կազմում։ Մունտյանը հետագայում զբաղվել է մարզչական գործունեությամբ և արժանացել Ուկրաինայի վաստակավոր մարզչի կոչման։

## Կենսագրություն
Հայր՝ Ֆեոդոր Ստեպանովիչ Մունտյանը (ծնված 1911 թվականին), աշխատել է որպես ամրանագործ ասֆալտաբետոնային գործարանում։ Մայր՝ Մարիա Լեոնտևնա Մունտյանը (ծնված 1921 թվականին), աշխատել է հիվանդանոցում՝ որպես գիշերային դայակ։

Վլադիմիրը 1947 թվականին ծնողների հետ տեղափոխվել է Կիև։ Սովորել է Կիև քաղաքի Զալիզնիչնի շրջանի №149 միջնակարգ դպրոցում։ Դպրոցական տարիքում նրան հրավիրել են «Դինամո» ակումբ, որտեղ անցկացրել է իր ողջ կարիերան։ Այդ ժամանակների մասնագետների կարծիքով՝ համարվել է եվրոպական ֆուտբոլի լավագույն կիսապաշտպաններից մեկը։ 1969 թվականին ճանաչվել է ԽՍՀՄ լավագույն ֆուտբոլիստ («Ֆուտբոլ-Հոկեյ» շաբաթաթերթի վարկածով)։

Խաղացող եղած ժամանակ ավարտել է Մարմնամարզության ինստիտուտը և Կիևի պետական համալսարանի իրավաբանական ֆակուլտետը, ապա նաև՝ միջազգային հարաբերությունների ֆակուլտետի ասպիրանտուրան։ 

1978 թվականին ավտոմեքենա վարելիս ավտովթարի է ենթարկվել, ինչի հետևանքով նրա ուղևորուհին մահացել է։ Ինքը՝ Մունտյանը, երկու ողերի կոտրվածքով և այլ վնասվածքներով երկար ժամանակ բուժվել էհիվանդանոցում։ Նրա դեմ հարուցված քրեական գործի արդյունքում նա զրկվել է ՆԳՆ կապիտանի կոչումից և ժամանակավորապես հեռացվել Խորհրդային Միության կոմունիստական կուսակցությունից։ Վեց ամիս անց գործը փակվել է  հանցագործության բացակայության պատճառով, և  նա վերականգնվել է Խորհրդային Միության կոմունիստական կուսակցության շարքերում։

1980 թվականին նա դարձել է Կիևի «ԲՄԱ»֊ի խաղացող-մարզիչ, միաժամանակ աշխատելով Կիևի Բարձրագույն տանկային ինժեներական ռազմական դպրոցում՝ արտասահմանյան մասնագետների պատրաստման ֆակուլտետի ֆիզիկական պատրաստության բաժնում։ Այնուհետև Մունտյանը դարձել է Կիևի քաղաքային ֆուտբոլի ֆեդերացիայի նախագահ և Ուկրաինայի ֆուտբոլի ֆեդերացիայի նախագահության անդամ։

1986-1988 թվականներին նա աշխատել է Մադագասկարում՝ մարզելով «ԿՕՍՖԱԿ» ակումբը (Անտանանարիվու), որը նրա ղեկավարությամբ 1988 թվականին դարձել է երկրի չեմպիոն։

1992-1994 թվականներին նա եղել է Ուկրաինայի երիտասարդական հավաքականի գլխավոր մարզիչը։ 1994 թվականին Նիկոլայ Պավլովի հետ ժամանակավոր կատարել է Ուկրաինայի ազգային հավաքականի գլխավոր մարզչի պարտականությունները։ 1995֊1997 թվականներին մարզել է Գվինեայի հավաքականը՝ 1998 թվականին դուրս բերելով Աֆրիկայի գավաթի եզրափակիչ փուլ։ 1998-2005 թվականներին մարզել է Ուկրաինայի տարբեր ակումբներ, ինչպես նաև Ռուսաստանի «Ալանիա» ակումբը։ 2008 թվականին կրկին ժամանակավոր ղեկավարել է Ուկրաինայի երիտասարդական հավաքականը։

1968֊1976 թվականներին ԽՍՀՄ ֆուտբոլի ազգային հավաքականի կազմում անցկացրել է 49 հանդիպում, խփել 7 գոլ։ Մասնակցել է 1970 թվականի աշխարհի առաջնությանը։

2007 թվականի ապրիլից եղել է Ուկրաինայի ֆուտբոլի վետերանների ասոցիացիայի նախագահը։

Վլադիմիր Մունտյանը մահացել է 2025 թվականի դեկտեմբերի 1-ին՝ երկարատև հիվանդությունից հետո։

## 
## «Դինամո» ակումբում հանդես գալու վիճակագրություն

## Ձեռքբերումներ
### Թիմային
**Դինամո (Կիև)**
*ԽՍՀՄ չեմպիոն (7)՝ 1966, 1967, 1968, 1971, 1974, 1975, 1977
*ԽՍՀՄ գավաթակիր (2)՝ 1966, 1974
*ՈւԵՖԱ-ի Գավաթակիրների գավաթի հաղթող՝1975
*ՈՒԵՖԱ Սուպեր գավաթի հաղթող՝ 1975
՝
**Անհատական**
*Ուկրաինայի տարվա ֆուտբոլիստ՝ 1970
*ԽՍՀՄ լավագույն ֆուտբոլիստ («Ֆուտբոլ֊Հոկեյ» շաբաթաթերթի)՝ 1969
*ԽՍՀՄ առաջնության 33 լավագույն ֆուտբոլիստների ցուցակում (7 անգամ) №1֊1967, 1968, 1969, 1970, 1972, 1973, 1975)
*Ուկրաինայի ԽՍՀ լավագույն ֆուտբոլիստների ցուցակում (13 անգամ)՝№1֊1968֊1975, №2֊1966, 1967, 1976, 1977, №3֊1965
*«Լավագույն նորեկներ» մրցանակակիրներից մեկը՝ 1965
*ԽՍՀՄ սպորտի վաստակավոր մարզիչ՝ 1975
*ԽՍՀՄ միջազգային կարգի սպորտի վարպետ՝ 1973
*Ուկրաինայի վաստակավոր մարզիչ

### Պետական պարգևներ
*«Արժանիքների համար» շքանշանի ամբողջական ասպետ՝
*I աստիճան (2015),
*II աստիճան (2007),
*III աստիճան (2004)
*Յարոսլավ Իմաստուն իշխանի շքանշան, V աստիճան (2020)

## Ծանոթագրություններ

## Արտաքին հղումներ
*Մահացել է Կիեւի «Դինամոյի» լեգենդ Վլադիմիր Մունտյանը
* «Меня заклял африканский шаман». Правила жизни легендарного «динамовца» Владимира Мунтяна

 
Կատեգորիա:Դինամո Կիևի ֆուտբոլիստներ
Կատեգորիա:ԽՍՀՄ հավաքականի ֆուտբոլիստներ
Կատեգորիա:Խորհրդային ֆուտբոլային մարզիչներ
Կատեգորիա:Խորհրդային ֆուտբոլիստներ
Կատեգորիա:Մոլդովացի ֆուտբոլիստներ
Կատեգորիա:Ուկրաինացի ֆուտբոլային մարզիչներ
Կատեգորիա:Ուկրաինացի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլի կիսապաշտպաններ
Կատեգորիա:Ֆուտբոլիստներ այբբենական կարգով